CELEX: 62007CA0158
Language: lv
Date: 2008-11-18 00:00:00
Title: Lieta C-158/07: Tiesas (virspalāta) 2008. gada 18. novembra spriedums ( Centrale Raad van Beroep (Nīderlande) lūgums sniegt prejudiciālu nolēmumu) — Jacqueline Förster / Hoofddirectie van de Informatie Beheer Groep (Personu brīva pārvietošanās — Vienas dalībvalsts pilsonis students, kas ieradies citā dalībvalstī, lai tur mācītos — Studentu iztikas stipendija — Eiropas Savienības pilsonība — EKL 12. pants — Tiesiskā drošība)

10.1.2009   
            
            
               LV
            
            
               Eiropas Savienības Oficiālais Vēstnesis
            
            
               C 6/4
            
         Tiesas (virspalāta) 2008. gada 18. novembra spriedums (Centrale Raad van Beroep (Nīderlande) lūgums sniegt prejudiciālu nolēmumu) — Jacqueline Förster/Hoofddirectie van de Informatie Beheer Groep
   
   (Lieta C-158/07) (1)
   
   (Personu brīva pārvietošanās - Vienas dalībvalsts pilsonis students, kas ieradies citā dalībvalstī, lai tur mācītos - Studentu iztikas stipendija - Eiropas Savienības pilsonība - EKL 12. pants - Tiesiskā drošība)
   (2009/C 6/06)
   Tiesvedības valoda — holandiešu
   Iesniedzējtiesa
   Centrale Raad van Beroep
   Lietas dalībnieki pamata procesā
   
      Prasītāja: Jacqueline Förster
   
   
      Atbildētāja: Hoofddirectie van de Informatie Beheer Groep
   
   Priekšmets
   Lūgums sniegt prejudiciālu nolēmumu — Centrale Raad van Beroep — EKL 12. panta un Komisijas 1970. gada 29. jūnija Regulas (EEK) Nr. 1251/70 par darba ņēmēju tiesībām palikt kādā dalībvalstī pēc tam, kad darba attiecības šajā valstī beigušās (OV L 142, 24. lpp.), 7. panta, kā arī Padomes 1993. gada 29. oktobra Direktīvas 93/96/EEK par studentu uzturēšanās tiesībām (OV L 317, 59. lpp.) 3. panta interpretācija — Vienas dalībvalsts pilsonis students, kas ieradies citā dalībvalstī, lai tur mācītos, un vienlaikus šajā dalībvalstī ir strādājis algotu darbu, bet vēlāk profesionālo darbību ir pārtraucis
   Rezolutīvā daļa:
   
               1)
            
            
               students, kas atrodas tādā situācijā kā prasītāja pamata lietā, nevar pamatoties uz Komisijas 1970. gada 29. jūnija Regulas (EEK) Nr. 1251/70 par darba ņēmēju tiesībām palikt kādā dalībvalstī pēc tam, kad darba attiecības šajā valstī beigušās, 7. pantu, lai saņemtu iztikas stipendiju;
            
         
               2)
            
            
               students, kas ir kādas dalībvalsts pilsonis, kas dodas uz citu dalībvalsti, lai tur studētu, var pamatoties uz EKL 12. panta pirmo daļu, lai saņemtu iztikas stipendiju, ja viņš uzņemošajā dalībvalstī ir uzturējies zināmu periodu. EKL 12. panta pirmā daļa neliedz citu dalībvalstu pilsoņiem piemērot nosacījumu, ka viņiem iepriekš dalībvalstī ir jāuzturas pieci gadi;
            
         
               3)
            
            
               tādos apstākļos kā pamata prāvā Kopienu tiesības, it īpaši tiesiskās drošības princips, neliedz piemērot uzturēšanās nosacījumu, kas citu dalībvalstu studentu tiesības saņemt iztikas stipendiju padara atkarīgas no uzturēšanās periodu pabeigšanas pirms šī nosacījuma ieviešanas.
            
         
      (1)  OV C 117, 26.5.2007.